Harry FitzGibbon Boswell

Henry «Harry» FitzGibbon Boswell (født 6. januar 1915 i Montréal, død 14. mars 1999«Deaths», The BCS Bulletin, bd. LVIII, nr. 2, 1999, s. 23. Lest 23. august 2015.) var en canadisk offiser.Navnet skrives på forskjellig vis. Mellomnavnet forekommer også som Fitz-Gibbon, Fitz G. og FitzG, eller forkortet til F. G. eller F-G. Fornavnet Henry blir ofte til Harry. Han deltok i andre verdenskrig og kjempet i 1940 i Norge. Boswell ble tildelt det norske Krigskorset med sverd for sin innsats.

 Bakgrunn 
Boswell kom fra en velstående familie, som eide Boswell Brewery i Québec.«Allen Boswell, 71, is dead at Quebec», The Gazette (Montreal), 2. mai 1942. Han gikk ved Bishop's College SchoolB.C.S. Magazine, Midsummer 1930, s. 40. og ble deretter offiser og ingeniør ved Royal Military College of Canada i Kingston i Ontario.Royal Military College of Canada Review, Kingston: Royal Military College of Canada, 1937.

Kadettperioden ble etterfulgt av tjeneste i den britiske hæren. I 1937 ble han sekondløytnant i britiske Royal EngineersLondon Gazette, nr. 34429, 24. august 1937, s. 5386. og i 1939 løytnant.London Gazette, nr. 34637, 20. juni 1939, s. 4154.

 Andre verdenskrig 
I april 1940 ble Boswells avdeling sendt til Norge for å motstå de tyske invasjonsstyrkene. Avdelingen hans ble satt inn i Gudbrandsdalen, der Boswell utmerket seg under den britisk tilbaketrekningen fra Otta til Dombås. Boswell ledet arbeid med å sprenge broer for å forsinke tysk framrykking, noe som ga de britiske styrkene bedre tid til å gå i stilling.

Innsatsen fra aprildagene 1940 ble i 1942 hedret med Krigskorset med sverd av norske myndigheter i eksil i London.Erik Gjems-Onstad (red.): Krigskorset og St. Olavsmedaljen med ekegren, Oslo: Grøndahl Dreyer, 1995, s. 32, 38.

 Senere tjeneste 
Boswell fortsatte sin tjeneste i den britiske hæren. Han var blant annet en tid i Singapore.The Straits Times, 23. september 1961, s. 4.

Han ble pensjonert i 1967 og hadde da rang av oberst.London Gazette, Supplement, 15. august 1967, s. 8944.

 Utmerkelser 
Boswell var offiser av Order of the British Empire.London Gazette, Supplement, 10. juni 1961, s. 4149.

 Referanser 

Kategori:Canadiske offiserer
Kategori:Order of the British Empire (OBE)
Kategori:Krigskorset
Kategori:Personer fra Montréal
Kategori:Offiserer i British Army